Større end tilladt Det viser sig nu, at skrotpladsen i Vive var meget større end tilladt. Halvandet døgn med flammer Det tog mere end halvandet døgn at få bugt med flammerne hos genindvindingsfirmaet H. J. Hansen i Vive. Og det skyldes i høj grad at bunken af skrottet computerudstyr var langt større end tilladt. Fire gange så stort som tilladt Det skrottede computerudstyr Hos H. J. Hansen dækkede et næsten fire gange så stort areal som tilladt. Ifølge loven om opbevaring af brandfarligt affald, må en bunke ikke dække et areal større end 400 kvadratmeter og den må maksimalt indeholde på 1200 kubikmeter. Hos H. J. Hansen dækkede skrotbunken 1500 kvadratmeter. 3000 kubikmeter affald Beredskabschef Johannes Iversen anslår, at der var over 3000 kubikmeter affald. Kendte ikke reglerne Hverken H. J. Hansen eller beredskabschef Johannes Iversen har været opmærksomme på disse regler inden brande i Vive. Intet tilsyn H. J. Hansen har alene henholdt sig til den miljøgodkendelse de har for pladsen, og hverken Johannes Iversen eller beredskabschefen i Hadsund, der havde ansvaret inden kommunesammenlægningen, har ført tilsyn hos H. J. Hansen. Tjek pladserne Og det mener Johannes Iversen ikke er tilfældigt. Han mener at det gør sig gældende i langt de fleste af landets kommuner. Derfor opfordrer han sine kolleger rundt om i landet til at kontrollere sådanne pladser, inden det går galt. Mødes i næste uge I næste uge mødes brandmyndighederne med H. J. Hansen for at aftale den fremtidige praksis for pladsen i Vive.

Opsummering:
Efter storbranden i Vive, opfordrer beredskabschefen i Mariagerfjord Kommune nu sine kolleger over hele landet, til at opprioritere kontrollen af losse- og genbrugspladser.